wickkiey/tamil-wikipedia-chunked huggingface dataset:
# வலைத்தள சேவை

## வடிவமைப்பு செயல்முறைகள்

வலைத்தள சேவைகளை இருமுறைகளில் எழுத முடியும்:
- "கீழிருந்து மேல் முறையை"ப் பயன்படுத்தும் உருவாக்குநர்கள் நடைமுறையில் முதலில் நிரலாக்க மொழியில் எழுதுகின்றனர். அதன் பின்னர் WSDL உற்பத்தி செய்யும் கருவியைப் பயன்படுத்தி அதன் செயல்முறைகளை வெளிப்படுத்துகின்றனர், இதுவே வலைத்தள சேவை என்றழைக்கப்படுகின்றது[http://help.eclipse.org/help33/index.jsp?topic=/org.eclipse.jst.ws.doc.user/concepts/cwsbtmup.html ]. இது எளிமையான அணுகுமுறையாகும்.
- "மேலிருந்து கீழ் முறையை"ப் பயன்படுத்தும் உருவாக்குநர்கள் முதலில் WSDL ஆவணத்தை எழுதுகின்றனர் மேலும் அதன்பின்னர் அதனை முழுமையாக முடிக்க, கிளாஸ் ஸ்கெல்டனை உற்பத்தி செய்வதற்கு குறியீடு உருவாக்க கருவியைப் பயன்படுத்துகின்றனர். இந்த வழி கடினமாக இருந்தாலும் இதனால் கிடைக்கும் முடிவுகள் தெளிவான வடிவமைப்புகள் கொண்டதாகும்.[http://help.eclipse.org/help33/index.jsp?topic=/org.eclipse.jst.ws.doc.user/concepts/cwstopdown.html ]
# வலைத்தள சேவை

## விமர்சனங்கள்

REST சார்ந்த வலைத்தள சேவைகள் அல்லாதவை மிகவும் சிக்கலானவை என்று விமர்ச்சிக்கப்படுகின்றது மேலும் இவை பெரிய மென்பொருள் விற்பனையாளர்கள் மற்றும் ஒருங்கிணைப்பாளர்களைச் சார்ந்து வருவதால் திறந்த வெளி மூலத்தைக் கொண்டு நடைமுறைப்படுத்தப்படுவது இல்லை என்றும் குற்றம் சாட்டப்படுகின்றது. அபசே ஆக்சிஸ் மற்றும் அபசே CXF போன்றவை திறந்த வெளி செயலாக்கங்கள் ஆகும்.  
REST வலைத்தளச் சேவை உருவாக்குநர்களின் ஒரே கவலை என்னவென்றால், தொலை இடைபறிமாற்றத்திற்கான புதிய இடைமுகங்களை SOAP WS கருவிகள் எளிதாக விவரிக்கின்றன, இதனால் ஜாவா, C# அல்லது VB குறியீடு ஆகியவற்றிலிருந்து WSDL மற்றும் சேவை API ஆகியவற்றை விரிவாக்க அடிக்கடி தன்னிலை ஆய்வு செய்ய வேண்டிய நிலை உள்ளது. இதன்மூலம் இயந்திரங்கள் எளிதில் சீர்குலைவது மிகுதியாகலாம் என்ற வாதம் எழுகின்றது. வழங்கியில் ஒரு சிறிய மாற்றம் இருந்தாலும் (SOAP அடுக்கை மேம்படுத்துவது) வேறு WSDL ஐ ஈடுபடுத்தி வித்தியாசமான சேவை நெறிமுறைகளைக் கையாள வேண்டிய நிலை உள்ளது. WSDL மற்றும் XSD சேவை விவரங்கள் SOAP இன் தனிப்பட்ட வகையிலான இறுதி முடிவுடன் இணைக்கப்பட்டுள்ளது, மேலும் இந்த முடிவுப்பகுதி மாற்றமடைவதால் இது உடைந்து போக நேரிடுகின்றது. இதுமட்டுமின்றி பயன்படுத்துவோரின் SOAP அடுக்கும் மேம்படுத்தி உருவாக்க வேண்டிய நிலை ஏற்படுகின்றது. நன்கு அமைக்கப்பட்டிருக்கும் SOAP முடிவுப்பகுதிகள் (கையால் எழுதப்பட்ட XSD மற்றும் WSDL) இதனால் பாதிப்படைவதில்லை என்றாலும் இதிலும் நிலவக்கூடிய சிக்கல் என்னவென்றால், ஒவ்வொரு தனிப்பட்ட சேவையும் ஒவ்வொரு தனிப்பட்ட பயனாளருக்கு கண்டிப்பாகத் தேவைப்படுவதாகும்.  
வலைத்தள சேவைகளில் XML ஐ செய்தி முறைமையாகவும் அவற்றின் சூழல் மற்றும் போக்குவரத்தில் SOAP, HTTP ஆகியவற்றைப் பயன்படுத்தப்படுவது அதன் செயலாக்கம் குறித்த கவலையை எழுப்புகின்றது. இருப்பினும் VTD-XML போன்றவற்றில் XML சார்ந்த செயலாக்கப் பிரச்சனைகளைத் தீர்ப்பதற்கு XML வரிசைமுறை நுணுக்கம்/குறியீடு தொழில்நுட்பங்கள் ஆகியவை உள்ளன.
# வலைத்தள சேவை

## பிற முயற்சிகள்

வலைத்தளச் சேவைகளில் ஏற்படும் சிக்கல்களுக்கு வேறு சிலவழிகள் மூலமும் தீர்வு காணலாம், அவ்வழிகள் பழமை மற்றும் நவீன முறையிலிருக்கலாம். RMI அநேக மென்பொருள் பாகம் சார்ந்த அமைப்புகளில் பரவலான பயன்பாடுடைய ஒன்றாக உள்ளது. மிகவும் நவீனமாக இருக்கும் CORBA மற்றும் DCOM போன்றவை பகிர்ந்தளிக்கப்பட்ட பொருள்கள் மீது தாக்கத்தை ஏற்படுத்த முயற்சிக்கின்றன, சிலநேரங்களில் வலைத்தளச் சேவைகளின் செயலாக்கங்களும் அவற்றைப் போலவே செயல்பட முயற்சிக்கின்றன.  
மேலும் பல அடிப்படை முயற்சிகளில் RPCக்குப் பொருந்தும் ஒன்றாகவும் SOAPக்கு முன்னோடியுமான XML-RPCயும் SOAP இல்லாமல் பயன்படுத்தக்கூடிய HTTPயின் பல்வேறு முறைகளும் உள்ளடங்கும்.
# வலைத்தள சேவை

## மேலும் பார்க்க

- வலைத்தள சேவை வடிவமைப்புப் பணிகளின் பட்டியல்
- வலைத்தள சேவை நெறிமுறைகளின் பட்டியல்
- வலைத்தள சேவை விவரக்கூற்றுகளின் பட்டியல்
- சேவை அமைப்பு
- சேவை சார்ந்த கட்டமைப்பு
- அமேசான் வலைதள சேவையகம்
- நிறுவன தகவல் ஒருங்கிணைப்பு (EII)
- பிசினெஸ் இன்டலிஜென்ஸ் 2.0 (BI 2.0)
- வலைத்தள சேவைகளுக்கான கருவிகளின் சிறப்புக்குறிப்பு
- வலைத்தள செயலாக்கச் சேவை
- வலைத்தள வழங்கி
- மைக்ரோசாப்ட் இணை சேவைகளின் கட்டமைப்பு
- வலைத்தள சேவைகள் கண்டுபிடிப்பு
- OAuth
- SOAPjr
# பெரும் தலைநெடுஞ்சாலை

ஜீலம் ஆற்றின் மீது GT சாலை]]
**பெரும் தலைநெடுஞ்சாலை** (Grand Trunk Road , **GT Road**) தெற்கு ஆசியாவின் மிகத் தொன்மையான மற்றும் நீளமான நெடுஞ்சாலையை சேர் சா சூரி அமைத்தர் . பல நூற்றாண்டுகளாக இந்தியத் துணைக்கண்டத்தின் கிழக்கு மேற்கு பகுதிகளை இணைத்து வந்துள்ளது. இது கிழக்கே வங்காளத்திலிருந்து இந்தியாவின் வடக்கில் சென்று பாக்கிஸ்தானின் பெஷாவரில் முடிகிறது.
# பெரும் தலைநெடுஞ்சாலை

## தடம்

, சார்க்கண்ட்]]
இன்று 2500 கி.மீ தொலைவுள்ள ஒரே தொடர்ந்த சாலையாக ஜி.டி சாலை உள்ளது. பங்களாதேசத்தின் நாராயண்கஞ்ச் மாவட்ட சோனார்காவில் துவங்கி இந்தியாவில் கொல்கத்தா,பர்த்மான்,துர்காப்பூர், அசன்சால்,தன்பாத், ஔரங்காபாத், வாரணாசி, அலகாபாத், கான்பூர், அலிகர்,மீரட்,தில்லி,கர்னால்,அம்பாலா,லூதியானா,ஜலந்தர்,அமிர்தசரஸ் நகரங்களைக் கடந்து பாக்கிஸ்தானில் லாகூர்,குஜ்ரன்வாலா,குஜ்ரத்,ஜீலம், ராவல்பிண்டி,அட்டோக் மாவட்டம்,நோசேரா,பெஷாவர் வழியே லான்டி கோடால் என்னுமிடத்தில் முடிகிறது.  
இந்தியாவிற்குள் கொல்கத்தாவிற்கும் கான்பூருக்கும் இடையே இது தேசிய நெடுஞ்சாலை எண் 2 ஆகவும், கான்பூர்- தில்லி இடையே தே.நெ 91 ஆகவும் தில்லி - வாகா இடையே தே.நெ 1 ஆகவும் உள்ளது. தில்லிக்கும் முசாபர்நகரிடையே தேசிய நெடுஞ்சாலை 58 வடக்கே டேராடூனுகுச் செல்கிறது. பாக்கிஸ்தானில் இதன் பெரும்பகுதி தே.நெ 5 ஆக உள்ளது.
# பெரும் தலைநெடுஞ்சாலை

## வரலாறு

மௌரியர்களின் காலத்தில் இந்தியாவின் மேற்கு ஆசியா மற்றும் யவன உலகுடனான தரைவழி வணிகப் பரிமாற்றம் வடமேற்கு நகரமான தக்சசீலா (தற்போது பாக்கிஸ்தானில் உள்ளது) வழியே நடைபெற்றது அண்மைய ஆய்வுகளின்படிதெரிய வந்துள்ளது.தக்சசீலா மௌரியப் பேரரசின் பிற பகுதிகளுடன் நன்றாக பிணைக்கப்பட்டிருந்தது. தக்சசீலாவிலிருந்து பாடலிபுத்திரம் (தற்போதைய பட்னா)வரை நெடுஞ்சாலையை அமைத்தனர். மூன்றாம் நூற்றாண்டில் இச்சாலை அமைக்கப்பட்டது. இதன் பராமரிப்பைப் பேண பல அதிகாரிகளை நியமித்த சந்திரகுப்த மௌரியரைப் பற்றி அவரது அரசவையில் 15 ஆண்டுகள் கழித்த கிரேக்க தூதர் மெகஸ்தனீசு மூலம் அறிகிறோம்.
இராணுவக் குடியிருப்புப் பகுதி ]]  
16ஆம் நூற்றாண்டில் கங்கைச் சமவெளியில் புதிதாக ஓர் நெடுஞ்சாலையை அப்போது வட இந்தியா முழுமையும் ஆண்டுவந்த பஷ்டூன் அரசர் ஷேர் ஷா சூரியால் கட்டமைக்கப்பட்டது. இராணுவ, நிர்வாக நலன்களுக்காக தனது பேரரசின் பல பகுதிகளை இவ்வாறு இணைக்க விரும்பினார். இன்றிருக்கும் பெரும் தலைநெடுஞ்சாலையின் முன்னோடியாக கருதப்படும் இச்சாலை **சதக்-இ-ஆசம்** (இராச பாட்டை) என அழைக்கப்படலாயிற்று.  
இச்சாலை துவக்கத்தில் அவரது தலைநகரான ஆக்ராவையும் அவரது பிறந்த ஊரான சசாராமையும் இணைக்கப் போடப்பட்டது. இது மேலும் விரிவுபடுத்தப்பட்டு மேற்கே மூல்தான் வரையும் கிழக்கே (தற்போது பங்களாதேசத்தில் உள்ள) சோனார்காவ் வரையும் நீட்டிக்கப்பட்டது. அவரது காலத்திற்கு பிறகு அவரது பரம்பரை முடிந்தபோதும் இச்சாலை அவரது பங்களிப்பை நினைவுபடுத்திக் கொண்டு பயனாகி வந்தது. பின்னர் வந்த முகலாய மன்னர்கள் இந்தச் சாலையை மேற்கில் நீட்டித்தனர். ஒரு நேரத்தில் கைபர் கணவாயைக் கடந்து ஆப்கானிஸ்தானில் உள்ள காபூல் வரை இந்த சாலை இருந்தது. பின்னர் பிரித்தானிய ஆட்சியாளர்கள் இந்தச் சாலையை மேலும் தரமுயர்த்தினர். கொல்கத்தாவிலிருந்து பெஷாவர் வரை சீரமைக்கப்பட்டது. அவர்கள் காலத்தில் இது கிராண்ட் டிரங்க் ரோடு என்று மறுபெயரிடப்பட்டது.  
இந்த சாலையின் இருபுறமும் மரங்கள் நடப்பட்டன. இடைவழி உணவகங்களும் தங்குவிடுதிகளும் ஏற்படுத்தப்பட்டன. மைல்கற்கள் நடப்பட்டன. இன்றும் சில பழைய கற்களை தில்லி - அம்பாலா நெடுஞ்சாலையில் காணலாம். இதனால் வணிகம், பயணம் மற்றும் அஞ்சல் சேவைகள் பயனடைந்தன. தவிர, மேற்கிலிருந்து முகலாயர்/ஆப்கானியர் துருப்பு நடமாட்டத்திற்கும் பிரித்தானியரின் துருப்புகள் வங்காளத்திலிருந்து கங்கைச்சமவெளி அடையவும் உதவியுள்ளது.  
துறைமுகத்துடன் தொடர்பு ஏற்படுத்திய ஜி.டி சாலையின் விரிவாக்கம் இன்று கோமில்லாவின் கோர்ட் சாலையாக உள்ளது.]]  
இன்றும் இந்தியா மற்றும் பாக்கிஸ்தானில் இந்தச்சாலை ஓர் முக்கிய தடமாக இருந்து வருகிறது. இந்தியாவில் தங்க நாற்கரச்சாலை திட்டத்தின் பகுதியாக உள்ளது. "உலகில் வேறெங்கும் இல்லாதவாறு பெரும் தலைநெடுஞ்சாலை வாழ்வின் நதியாக" நான்கு நூற்றாண்டுகளுக்கும் மேலாக விளங்கி வருகிறது.
# பெரும் தலைநெடுஞ்சாலை

## இதனையும் காண்க

- சேர் சா சூரி
# படிமம்:Roadevol.svg.png

## சுருக்கம்

based on
Legend:
**A**: Major cultural currents of the prehistorical period, based on archaeological studies.
**B**: Pre-Mauryan Indian routes based on Buddhist sources
**C**: Mauryan network, according to Greek sources and archaeological studies.
**D**: Trade routes at the beginning of the Christian era, based on literary sources.
**E**: The Indian "Z"
# சேவா இனக்குழு

**சேவா இனக்குழு** நடு/தெற்கு ஆப்பிரிக்கப் பகுதியைச் சேர்ந்த ஒரு மக்கள் இனம். இவர்கள் தம்மைச் சூழவுள்ள இனக்குழுக்களோடு நெருங்கிய தொடர்பு கொண்டவர்கள். சிறப்பாக, தும்புக்கா இனக்குழுவுடனும், நிசெங்கா இனக்குழுவுடனும் இவர்களுக்கு நெருங்கிய உறவு உண்டு. வரலாற்று அடிப்படையில் பெம்பா இனக்குழுவினருடனும் இவர்களுக்கு உறவுண்டு. இவ்விரு இனத்தவரினதும் மூலம் காங்கோ சனநாயகக் குடியரசு ஆகும். நிசெங்கா, தும்புக்கா ஆகிய இன மக்களுடையத்தைப் போலவே சேவா இனக்குழுவினருடைய நிலப் பகுதிகளில் பெரும்பகுதி நிகோனி இனத்தவரின் செல்வாக்கின் கீழ் உள்ளது. *சேவா* என்னும் பெயருக்கு மாற்றாக *நியஞ்சா* என்னும் பெயரும் இவ்வினக் குழுவினருக்கு வழங்கி வருகிறது. இவர்கள் சிச்சேவா என்னும் மொழியைப் பேசுகிறார்கள். தும்புக்கா, செங்கா, நிசெங்கா மாங்காஞ்சா ஆகிய இன மக்களைப் போலவே சேவா இனக்குழுவினரும் பண்டைக்கால மராவி (மலாவி) மக்களில் எஞ்சிய பிரிவினர் ஆவர்.  
சேவா இனத்தவரில் இரண்டு பெரிய குலங்கள் உள்ளன. அவை பிகிரி, பண்டா என்பன. பிகிரி குலத்தவர் அரசர்களுடனும், உயர் குடியினருடனும் தொடர்பு கொண்டவர்கள். *பண்டா* குலம் நோய் தீர்ப்போர், மத குருக்கள் போன்றோரை உள்ளடக்கியது.
# சோக்வே இனக்குழு

**சோக்வே இனக்குழு** நடு ஆப்பிரிக்காவில் வாழும் ஒரு இனக்குழு ஆகும். இவர்கள் முபுண்டு, முபுட்டி பிக்மிக்களின் வழிவந்தவர்களாகக் கருதப்படுகின்றது. பெரிய அளவிலான சோக்வே குழுக்கள் தற்போது அங்கோலா, சாம்பியா, காங்கோ சனநாயகக் குடியரசு ஆகிய நாடுகளில் வாழுகின்றனர். இவர்கள் பாண்டு குடும்ப மொழிகளுள் ஒன்றாகிய சோக்வே என்னும் மொழியைப் பேசுகின்றனர். இவர்களில் பெரும்பாலோர் தாம் வாழும் நாடுகளின் அலுவல் மொழிகளையும் பேச வல்லவர்களாக உள்ளனர். இதன்படி சாம்பியாவில் வாழும் சோக்வேக்களில் பலர் ஆங்கில மொழியையும், காங்கோ சனநாயகக் குடியரசில் வாழ்வோர் பிரெஞ்சு மொழியையும், அங்கோலாவில் இருப்போர் போத்துக்கேய மொழியையும் முதல் அல்லது இரண்டாம் மொழியாகப் பயன்படுத்துகின்றனர்.
# பெரியபட்டினம்

**பெரியபட்டினம்** (*Periyapattinam*), இந்தியாவின் தமிழ்நாடு மாநிலத்தில் அமைந்துள்ள இராமநாதபுரம் மாவட்டத்தில், இராமநாதபுரம் வட்டத்தில் இருக்கும் ஒரு கிராமம் ஆகும்.
# பெரியபட்டினம்

## வரலாறு

இராமநாதபுரம் நகருக்கு தென்கிழக்கே இருபது கி.மீ தொலைவில் மன்னார் வளைகுடாவில் அமைந்துள்ளது இந்த கிராமம். இப்னு பதூதா, மார்க்கோ போலோ போன்றவர்கள் வந்திறங்கிய வரலாற்று சிறப்பு மிக்க கிழக்குக் கடற்கரை துறைமுக நகரங்களில் ஒன்றாக திகழ்ந்துள்ளது.  
பத்தாம் நூற்றாண்டில் பராக்கிரம பட்டினம்  
என்றும், பன்னிரண்டாம் நூற்றாண்டில் பவித்திர மாணிக்க பட்டினம் என்றும்,பதினான்காம் நூற்றாண்டில் சீனர்களால் டாய்-இ-ச்சிஹ்-லச் (தா-பத்தன்) என்றும் இன்று பெரியபட்டினம் என்றும் அழைக்கப்படுகிறது. பல்லாயிரம் முஸ்லிம்களை உள்ளடக்கியது. இங்கு கடல்தொழில் முக்கியத்தொழிலாக இருக்கிறது.  
பெரியப்பட்டினம் பெரும்பாலும் தென்னிந்தியாவின் ஆரம்பகால "யூத" நகரங்களில் ஒன்றாக விவரிக்கப்படுகிறது. பெரியப்பட்டினம் கடற்கரையில் முதலில் அமைந்துள்ள ஒரு அரிய யூத கல்வெட்டு (1200-1250 A D), 2022 இல் வளந்தரவையில் இருந்து கண்டுபிடிக்கப்பட்டது.
# பெரியபட்டினம்

## மக்கள் வகைப்பாடு

இந்திய 2011 மக்கள் தொகை கணக்கெடுப்பின்படி,  
<table ="0">
<tr>
<th>மாநிலம் பெயர்: தமிழ்நாடு (33)</th>
</tr>
<tr>
<th>மாவட்ட பெயர்: ராமநாதபுரம் (626)</th>
</tr>
<tr>
<th>துணை மாவட்ட பெயர்: ராமநாதபுரம் (05860)</th>
</tr>
<tr>
<th>டவுன் பெயர்: பெரியபட்டினம் (CT) (642165)</th>
</tr>
<tr>
<th>வார்டு பெயர்: பெரியபட்டினம் (CT) வார்டு எண்-0001 (0001)</th>
</tr>
</table>  
<big>**குடும்பங்களின் எண்ணிக்கை :** 1777</big>
<table cellspacing="0" rules="all" ="1" id="gvPopulation">
<tr>
<th scope="col">ஜனத்தொகை</th><th scope="col">நபர்</th><th scope="col">ஆண்</th><th scope="col">பெண்</th>
</tr><tr>
<td>மொத்தம் </td><td>9730</td><td>5099</td><td>4631</td>
</tr><tr>
<td>வயது 0-6 ஆண்டுகள் </td><td>1100</td><td>520</td><td>580</td>
</tr><tr>
<td>தாழ்த்தப்பட்டோர் (எஸ்சி)</td><td>338</td><td>195</td><td>143</td>
</tr><tr>
<td>பழங்குடியினர் (எஸ்டி)</td><td>0</td><td>0</td><td>0</td>
</tr><tr>
<td>எழுத்தறிவுள்ளவர்களின்</td><td>7344</td><td>4098</td><td>3246</td>
</tr><tr>
<td>எழுதப்படிக்க தெரியாத</td><td>2386</td><td>1001</td><td>1385</td>
</tr><tr>
<td>மொத்த பணியாளர்</td><td>2313</td><td>2176</td><td>137</td>
</tr><tr>
<td>முதன்மை பணியாளர் </td><td>1950</td><td>1871</td><td>79</td>
</tr><tr>
<td>முதன்மை பணியாளர் - கலப்பை </td><td>16</td><td>15</td><td>1</td>
</tr><tr>
<td>முதன்மை பணியாளர் - விவசாய கூலிகளாக </td><td>296</td><td>287</td><td>9</td>
</tr><tr>
<td>முதன்மை பணியாளர் - வீட்டு இண்டஸ்ட்ரீஸ்</td><td>20</td><td>11</td><td>9</td>
</tr><tr>
<td>முதன்மை பணியாளர் - பிற </td><td>1618</td><td>1558</td><td>60</td>
</tr><tr>
<td>குறு பணியாளர் </td><td>363</td><td>305</td><td>58</td>
</tr><tr>
<td>குறு பணியாளர் - கலப்பை </td><td>15</td><td>7</td><td>8</td>
</tr><tr>
<td>குறு பணியாளர் - விவசாயம் தொழிலாளர்கள் </td><td>4</td><td>4</td><td>0</td>
</tr><tr>
<td>குறு பணியாளர் - வீட்டு இண்டஸ்ட்ரீஸ் </td><td>4</td><td>0</td><td>4</td>
</tr><tr>
<td>குறு தொழிலாளர்கள் - இதர </td><td>340</td><td>294</td><td>46</td>
</tr><tr>
<td>குறு பணியாளர் (3-6 மாதங்கள்) </td><td>346</td><td>295</td><td>51</td>
</tr><tr>
<td>குறு பணியாளர் - கலப்பை (3-6 மாதங்கள்)</td><td>15</td><td>7</td><td>8</td>
</tr><tr>
<td>குறு பணியாளர் - கலப்பை (3-6 மாதங்கள்) </td><td>4</td><td>4</td><td>0</td>
</tr><tr>
<td>குறு பணியாளர் - விவசாயம் தொழிலாளர்கள் (3-6 மாதங்கள்) </td><td>0</td><td>0</td><td>0</td>
</tr><tr>
<td>குறு பணியாளர் - வீட்டு இண்டஸ்ட்ரீஸ் (3-6 மாதங்கள்) </td><td>327</td><td>284</td><td>43</td>
</tr><tr>
<td>குறு பணியாளர் - பிற (3-6 மாதங்கள்) </td><td>17</td><td>10</td><td>7</td>
</tr><tr>
<td>குறு பணியாளர் - கலப்பை (0-3 மாதங்கள்) </td><td>0</td><td>0</td><td>0</td>
</tr><tr>
<td>குறு பணியாளர் - விவசாயம் தொழிலாளர்கள் (0-3 மாதங்கள்) </td><td>0</td><td>0</td><td>0</td>
</tr><tr>
<td>குறு பணியாளர் - வீட்டு இண்டஸ்ட்ரீஸ் (0-3 மாதங்கள்) </td><td>4</td><td>0</td><td>4</td>
</tr><tr>
<td>குறு பணியாளர் - மற்ற தொழிலாளர்கள் (0-3 மாதங்கள்)</td><td>13</td><td>10</td><td>3</td>
</tr><tr>
<td>அல்லாத பணியாளர் </td><td>7417</td><td>2923</td><td>4494</td>
</tr>
</table>
# பெரியபட்டினம்

## கல்வி

பெரியபட்டினம் மேல்நிலை பள்ளி. இதை சுற்றியுள்ள கிராமங்களுக்கு அடிப்படை கல்வி வசதிகள் உள்ள பள்ளி ஒன்றாகும்.
இளைஞர்கள் இப்போதெல்லாம் சென்னை, திருச்சி, மதுரை போன்ற நகரங்களுக்குச் சென்று கல்வி கற்கிறார்கள்.  
<big>பிரபலமான பள்ளிகள் சில</big>  
- அரசு மேல்நிலைப் பள்ளி- பெரியபட்டிணம் தேர்வு தேர்ச்சி 98%
- நேஷனல் அகாடமி மெட்ரிக் பள்ளி - இராமநாதபுரம்
- எம்.ஜி. பொது மெட்ரிகுலேஷன் பள்ளி - இராமநாதபுரம்
- செய்யது அம்மாள் மெட்ரிக் பள்ளி - இராமநாதபுரம்
- நபிஸா அம்மாள் மெட்ரிக் மேல்நிலை பள்ளி - இராமநாதபுரம்
- ஆல்வின் மெட்ரிக் பள்ளி - இராமநாதபுரம்
- வேலூமாணிக்கம் மெட்ரிக் பள்ளி - வாணி- இராமநாதபுரம்  
<big>பிரபலமான கல்லூரி சில</big>  
- தாஸிம் பீவி அப்துல் காதர் கல்லூரி (பெண்கள்) - கீழக்கரை
- முகமது சதக் பொறியியல் கல்லூரி - கீழக்கரை
- முகமது சதக் பாலிடெக்னி கல்லூரி - கீழக்கரை
- செய்யது ஹமீதா கலை மற்றும் அறிவியல் கல்லூரி - கீழக்கரை
- செய்யது அம்மாள் கலை மற்றும் அறிவியல் கல்லூரி - இராமநாதபுரம்
- செய்யது அம்மாள் பொறியியல் கல்லூரி - இராமநாதபுரம்
- கவுசானல் கலை மற்றும் அறிவியல் கல்லூரி - முத்துப்பேட்டை
# பெரியபட்டினம்

## சிறப்புகள்

**வெற்றிலை (Betel)**  
இராமநாதபுரம் மாவட்டத்திலேயே எங்கள் ஊர் வெற்றிலை (Betel) தான் சிறந்தது.
மாவட்டத்திலேயே அதிகமாக பயிர்செய்யபடுகிறதும் இங்குதான். பெரியபட்டினம் வெற்றிலை
என்றால் நல்ல இளம் பச்சை நிறைத்தில் குறைந்த காரமுடன் நல்லா சிவக்கும் தன்மை கொண்டது.
இங்கு பயிர்செய்யபடும் வெற்றிலை இதற மாவட்டம் மற்றும் அண்டை மாநிலங்களுக்கு ஏற்றுமதி செய்யப்படுகிறது.
வெற்றிலைப் பயிருக்கு விதை என்று எதுவும் இல்லை. காம்புகளை வெட்டி பதியன் போட்டுத்தான்
பயிர் செய்கிறார்கள். “கரும் பச்சை என்பது ஆண் வெற்றிலை””இளம் பச்சை என்பது பெண் வெற்றிலை”
என்று சொல்வார்கள். ஆண்டாண்டு காலமாக பயிரிட்டு வந்த ”வெற்றிலை கொடிக்கால்” முன்பு மாதிரி
இப்பொழுது இல்லை தண்ணீர் பற்றாக்குறை, மின்சாரம் பற்றாக்குறை எல்லாரும் வெளிநாட்டு மோகமூம்,
பண்ணை நிலங்கள் வீட்டுநிலமாகவும் மாறியதால் சிறிது அளவே பயிர்செய்யப்படுகிறது.
# பெரியபட்டினம்

## விளையாட்டு

பெரியபட்டினம் மிகவும் பிரபலமான விளையாட்டு கால்பந்து, கிரிக்கெட், கைப்பந்து மற்றும் கபடி.
இராமநாதபுரம் மாவட்டத்திலேயே மிக பெரிய கிரிக்கெட் மைதானம் இங்குதான் உள்ளது. இங்கு மாவட்ட கிரிக்கெட் லீக் மற்றும்
கால்பந்து போட்டிகளில் பல நடத்தியிருந்தது. இந்த கிராமத்தில் உள்ள இளைஞர்கள் இராமநாதபுரம் மாவட்ட கிரிக்கெட் அணியில் பிரபலமானவர்கள்
# பெரியபட்டினம்

## உணவு

பெரியபட்டினம் மக்கள் நடைமுறையில் உணவு பழக்கம் இலங்கை தமிழ் முஸ்லீம் உணவு மற்றும் மலாய் உணவு ஒற்றுமைகள் இருக்கின்றன.
உதாரணமாக ஆப்பம், இடியாப்பம், வட்டலப்பம் , போன்ற உணவுகள். பெரியபட்டினம் மக்கள் உணவு நடைமுறையில் பெரும்பாலான கடற்கரை
பகுதிகளில் வாழும் கடல் சார்பை பின்பற்றியே இருக்கின்றனர்.  
- மீன் குழம்பு (Fish Curry)
- கருவாட்டு குழம்பு (Dryfish Curry)
- தேங்காப் பால் ரசம் (Coconut Milk Rasam)
- இறால் (Prawns)
- நண்டு (Crab)
# பெரியபட்டினம்

## பஸ் வழித்தடங்கள்

பஸ் குறைந்தபட்சம் 45 நிமிடங்கள் இலக்கு புள்ளி அல்லது 60 நிமிடங்களில் அதிகபட்சமாக சென்றடையும் ........  
| பேருந்து எண் | பஸ் வகை | புறப்பாடும் இடம் இராமநாதபுரம் சேறுமிடம் பெரியபட்டினம் | புறப்பாடும் இடம் பெரியபட்டினம் சேறுமிடம் இராமநாதபுரம் | வழித்தடங்கள் |
| --- | --- | --- | --- | --- |
| 4 | அரசு பஸ் TNSTC | 04:15 AM (VIA: ரெகுநாதபுரம்) | 05:00 AM (VIA: ரெகுநாதபுரம்) | முத்துப்பேட்டை, ரெகுநாதபுரம், வழுதூர், வாலாந்தரவை, வாணி, பாரதி நகர், இராமநாதபுரம். |
| 4A | அரசு பஸ் TNSTC | 04:25 AM (VIA: ரெகுநாதபுரம்) | 05:00 AM (VIA: ரெகுநாதபுரம்) | முத்துப்பேட்டை, ரெகுநாதபுரம், வழுதூர், வாலாந்தரவை, வாணி, பாரதி நகர், இராமநாதபுரம். |
| 4B | அரசு பஸ் TNSTC | 04:35 AM (VIA: ரெகுநாதபுரம்) | 05:15 AM (VIA: ரெகுநாதபுரம்) | முத்துப்பேட்டை, ரெகுநாதபுரம், வழுதூர், வாலாந்தரவை, வாணி, பாரதி நகர், இராமநாதபுரம். |
| 4C | அரசு பஸ் TNSTC | 04:45 AM (VIA: ரெகுநாதபுரம்) | 05:30 AM (VIA: ரெகுநாதபுரம்) | முத்துப்பேட்டை, ரெகுநாதபுரம், வழுதூர், வாலாந்தரவை, வாணி, பாரதி நகர், இராமநாதபுரம். |
| 4D | அரசு பஸ் TNSTC | 05:00 AM (VIA: ரெகுநாதபுரம்) | 05:45 AM (VIA: ரெகுநாதபுரம்) | முத்துப்பேட்டை, ரெகுநாதபுரம், வழுதூர், வாலாந்தரவை, வாணி, பாரதி நகர், இராமநாதபுரம். |
| 4E | அரசு பஸ் TNSTC | 05:15 AM (VIA: ரெகுநாதபுரம்) | 06:00 AM (VIA: ரெகுநாதபுரம்) | முத்துப்பேட்டை, ரெகுநாதபுரம், வழுதூர், வாலாந்தரவை, வாணி, பாரதி நகர், இராமநாதபுரம். |
| 4F | அரசு பஸ் TNSTC | 05:25 AM (VIA: ரெகுநாதபுரம்) | 06:15 AM (VIA: ரெகுநாதபுரம்) | முத்துப்பேட்டை, ரெகுநாதபுரம், வழுதூர், வாலாந்தரவை, வாணி, பாரதி நகர், இராமநாதபுரம். |
# சவ்வூடு பரவல்

**சவ்வூடு பரவல்** அல்லது **பிரசாரணம்** (*Osmosis*) எனப்படுவது நீரழுத்தம் மிகுந்த கரைசல் (கரையத்தின் செறிவு குறைந்த கரைசல்) ஒன்றிலிருந்து, நீரழுத்தம் குறைந்த கரைசல் (கரையத்தின் செறிவு கூடிய கரைசல்) ஒன்றிற்கு தேர்ந்து உட்புகவிடும் மென்சவ்வு (*semi-permeable membrane*) ஒன்றின் ஊடாக நீர் மூலக்கூறுகள் பரவல் ஆகும். **தேர்ந்து உட்புகவிடும் மென்சவ்வு** என்பது கரையம் அல்லது கரைபொருளை உட்செல்ல விடாது, கரைப்பானை மட்டுமே தேர்ந்து உட்செல்ல விடும் ஒரு மென்சவ்வாகும். இந்த மென்சவ்வானது வெவ்வேறு செறிவுத்திறன் கொண்ட இரு கரைசல்களுக்கு இடையில் உள்ளபோது, எந்த ஆற்றல் உள்ளீடும் இன்றி கரைப்பான் மூலக்கூறுகள் செறிவு குறைந்த கரைசலில் இருந்து, செறிவு கூடிய கரைசலுக்கு முனைப்பற்ற முறையில் பரவும் (passive diffusion) ஓர் இயற்பியல் செயல்முறையாகும். இந்த சவ்வூடு பரவலின்போது எந்தவொரு ஆற்றல் உள்ளீடும் வேண்டாமென்றாலும் இயக்கு ஆற்றலை பயன்படுத்துகிறது; வெளியேறும் ஆற்றலானது வேறு செயல்முறைகளில் அல்லது உயிரணுவின் மற்ற நிகழ்வுகளில் பயன்படுத்தப் படலாம்..  
சவ்வூடு பரவல் மூலம் இருவேறு செறிவுடைய கரைசல்களின் இடையே கரைப்பான் மூலக்கூறுகள் பரவுவதால், இரு கரைசல்களின் செறிவும் சமநிலைக்கு கொண்டு வரப்படும். இயல்பாக, முனைப்பின்றி நிகழக் கூடிய இவ்வகை கரைப்பானின் பரவலைத் தடுக்க கொடுக்க வேண்டிய அழுத்தமே **சவ்வூடு பரவல் அழுத்தம்** எனப்படும்.  
உயிரினங்களில் இருக்கும் பல மென்சவ்வுகளும் தேர்ந்து உட்புகவிடும் மென்சவ்வாக இருப்பதனால், இந்த சவ்வூடு பரவல் செயல்முறையானது, உயிரின செயல்முறைகளில் மிகவும் முக்கியம் வாய்ந்ததாக இருக்கிறது. இவ்வகை சவ்வுகள் மாப்பொருள் போன்ற பெரிய மூலக்கூறுகளை ஊடுசெல்ல விடாதவையாகவும், நீர், மேலும் ஏற்றங்களற்ற சிறிய மூலக்கூறுகளை உட்செல்ல விடுபனவையாகவும் இருக்கின்றன. உயிரணுக்களில் முதலுருவைச் சுற்றி இருக்கும் உயிரணு மென்சவ்வு (முதலுருமென்சவ்வு/கலமென்சவ்வு) இத்தகைய ஆற்றலைக் கொண்டிருப்பதனால், உயிரணுக்களின் உள்ளிருந்து வெளியேயும், வெளியிருந்து உள்ளேயும் நீர் மூலக் கூறுகள் பரவுவதில், சவ்வூடு பரவல் செயல்முறையே முக்கியப் பங்கு வகிக்கின்றது. உயிரணுக்களின் விறைப்பு அழுத்தம்/ வீக்கவமுக்கத்திற்கு இவ்வகை செயல்முறையே உதவுகின்றது.
# சவ்வூடு பரவல்

## எளிமையான விளக்கம்

உயிரணுக்களின் வெளியுறையாக இருக்கும் கலமென்சவ்வானது, ஒரு தேர்ந்து புகவிடும் மென்சவ்வாகும். உயிரணு ஒன்றை நீரினுள் அமிழ்த்தும்போது, நீர் மூலக் கூறுகள், கரைய செறிவு குறைவான வெளிப்பக்கம் இருந்து, கரைய செறிவு கூடிய உள்பக்கம் நோக்கி செல்லுதலே சவ்வூடுபரவல் எனப்படும்.  
இரு சம கன அளவுகொண்ட நீரானது ஒரு தேர்ந்துபுகவிடும் மென் சவ்வினால் பிரிக்கப்படும்போது, இரு பக்கமிருந்தும் நீர் மூலக் கூறுகள் ஒரே வேகத்தில் இரு திசையிலும் நகர்வதனால், நிகர அசைவு (net flow) இருக்க மாட்டாது. அதேவேளை தேர்ந்து புகவிடும் ஒரு மென்சவ்வானது ஒரு புறம் கரைசல் ஒன்றையும், மறுபுறம் தூயநீரையும் கொண்டிருக்கையில், இரு பக்கமிருந்தும் ஒரே வேகத்தில் மூலக்கூறுகள் அந்த மென்சவ்வை உந்திச் செல்ல முயன்றாலும், கரைசலில் உள்ள பெரிய மூலக்கூறுகளை மென்சவ்வு உட்புக விடாமையால், கரைசலிலிலிருந்து நீர் மூலக் கூறுகள் மென்சவ்வினூடாக ஊடுசெல்லும் அளவு, தூய நீரிலிருந்து கரைசலை நோக்கி செல்லும் நீர் மூலக் கூறுகளின் அளவைவிட குறைவாகவே இருக்கும். இதனால் தூய நீரிலிருந்து கரைசலை நோக்கி ஒரு நிகர அசைவு ஏற்படும்.  
சவ்வூடு பரவல் அமுக்கமென்பது, கரைப்பானின் அல்லது நீரின் நிகர அசைவு எதுவுமில்லாமல், ஒரு சமநிலையை அடைவதற்கு தேவைப்படும் அமுக்கமாகும்.
# சவ்வூடு பரவல்

## எடுத்துக்காட்டுகள்

தாவரங்கள் நிமிர்ந்து உறுதியாக நிற்க இவ்வகை சவ்வூடு பரவல் அமுக்கமே காரணமாகும். சவ்வூடு பரவலினால் உயிரணுக்களின் உள்ளே அசையும் நீர் மூலக் கூறுகள், தாவரக் கலங்களில் கலச்சுவருக்கு எதிராக கொடுக்கப்படும் விறைப்பு அமுக்கத்தை (turgor pressure) அதிகரிக்கச் செய்யும். இதனால், தாவரங்கள் நிமிர்ந்து உறுதியாக நிற்க முடிகின்றது. தாவரங்களுக்கு நீர் போதியளவு கிடைக்காதவிடத்து, நீர் மூலக் கூறுகளின் நிகர அசைவு ஏற்படாமல் போவதால், விறைப்பு அமுக்கமின்றி வாடி விடுகின்றன.  
உருளைக் கிழங்கு துண்டுகளை செறிவு கூடிய கரைசல் ஒன்றினுள் போட்டால், கலங்களிலிருந்து நீர் வெளியேறுவதால், கிழங்குத் துண்டுகள் விறைப்பு அமுக்கத்தை இழந்து சுருங்கும். வெளியேயுள்ள கரைசலின் செறிவு அதிகரிக்குமாயின், கிழங்கின் சுருங்கும் அளவும் அதிகரிக்கும்.  
தாவர உயிரணு ஒன்று அதியழுத்தமுள்ள (*hypertonic*) கரைசல் ஒன்றினுள் அமிழ்த்தப்படும்போது, உயிரணுக்களின் உள்ளிருந்து நீர் மூலக் கூறுகள், வெளியேயுள்ள செறிவு கூடிய கரைசலுக்கு நகர்வதால், தாவரக் கலம் சுருங்கி தளர்ந்த நிலையை அடையும். அதேவேளை, தாழழுத்தமுள்ள (*hypotonic*) கரைசல் ஒன்றினுள் உயிரணுவானது அமிழ்த்தப் படும்போது, நீர் மூலக் கூறுகளின் நிகர அசைவு வெளியேயிருக்கும் செறிவு குறைந்த கரைசலில் இருந்து உள்நோக்கி இருப்பதால் உயிரணுக்கள் வீக்க நிலையை அடையும். சம பரவலமுக்கமுள்ள (*isotonic*) ஒரு கரைசலினுள் உயிரணுவானது இடப்படும்போது, நீர் மூலக் கூறுகளின் நிகர நகர்வின்மையால், உயிரணுவில் மாற்றமின்றி அதே நிலையில் இருக்கும்.  
மண்ணிலிருந்து வேர்களினூடாக நீரானது உறிஞ்சப்படுவதிலும் இந்த சவ்வூடு பரவல் முக்கியப் பங்கு வகிக்கின்றது. வேரின் கலங்களின் உள்ளே இருக்கும் கரைசலானது, வேரின் வெளியே இருக்கும் கரைசலை (அல்லது நீரை) விட செறிவு கூடியதாக இருக்கும். எனவே நீரானது வேர்க்கலங்களின் வெளியே இருந்து உள்நோக்கி நகரும்.  
தாவர உயிரணுக்கள் செறிவு குறைந்த கரைசலில் அல்லது தூய நீரில் அமிழ்த்தப்படும்போது, வெளியே இருந்து நீர் உள்ளே செல்வதானால் வீக்க நிலையை அடையும். ஆனால் அங்கே கலச்சுவர் இருப்பதனால் இலகுவில் வெடிப்பதில்லை. ஆனால், விலங்கு உயிரணுக்கள் செறிவு குறைந்த கரைசலில் அல்லது தூய நீரில் அமிழ்த்தப்படும்போது, வெளியே இருந்து நீர் உள்ளே செல்லும்போது, உயிரணுக்கள் வீங்கும். அங்கே உயிரணு மென்சவ்விற்கு ஆதரவாக கலச் சுவர் இல்லாமையால், மென்சவ்வானது வெடிக்கும். இங்கே தாவர உயிரணுக்கள் போலன்றி ஒரு குறிப்பிட்டளவு அமுக்கத்தை விட அதிகரிக்கும்போது, உயிரணுக்கள் வெடிக்கின்றன. அதேவேளை செறிவு கூடிய கரைசலில் இடும்போது உயிரணுக்களிலிருந்து நீர் வெளியேறுவதால் உயிரணுக்கள் சுருங்கி விடும். அட்டைகள், கூடற்ற நத்தைகள் போன்றவற்றை அழிக்க உப்புக் கரைசல் பாவிக்கப்படும். செறிவு கூடிய இக்கரைசலில் அவற்றை இடும்போது, நீர் வெளியேறி விடுவதால் உயிரணுக்கள் சுருங்கி அழிந்து விடும். இரு வழிகளாலும் விலங்கு உயிரணுக்களுக்கு ஆபத்து இருப்பதால், அவை ஈடான செறிவுள்ள கரைசல்களிலேயே வைத்திருக்கப்பட வேண்டும்.  
உலர் நிலங்களில் வாழும் விலங்குகளும், உப்புச் செறிவு கூடிய கடலில் வாழும் விலங்குகளும் நீரை சேமித்து வைக்க வேண்டியவையாக உள்ளன. ஆனால் தூய நீரில் வாழும் மீன்கள் அவற்றின் உடலினுள் செல்லும் நீரை உடனுக்குடன் அகற்ற வேண்டிய தேவையைக் கொண்டிருக்கின்றன.
# சவ்வூடு பரவல்

## காரணிகள்

### சவ்வூடு பரவல் அழுத்தம்

செறிவு குறைந்த கரைசல் ஒன்றிலிருந்து, செறிவு கூடிய கரைசல் ஒன்றினுள் கரைப்பான் மூலக் கூறுகள் தொடர்ந்து பரவும்போது, செறிவு கூடிய கரைசலினுள் ஒருவகை அழுத்தம் உருவாகும். தேர்ந்து புகவிடும் மென்சவ்வினூடாக, இவ்வாறு ஏற்படும் நிகர அசைவை தடுக்க ஓர் அலகு பரப்பில் பிரயோகிக்கப்பட வேண்டிய விசை அல்லது அழுத்தமே சவ்வூடு பரவல் அழுத்தம் எனப்படும். இந்த அழுத்தமானது எந்த கரையம் என்பதைப் பொறுத்திராமல், என்ன செறிவு என்பதை மட்டுமே பொறுத்திருக்கும்.
# சவ்வூடு பரவல்

## காரணிகள்

### சவ்வூடு பரவல் விகிதம்

சவ்வூடு பரவல் விகிதம் என்பது தேர்ந்து புகவிடும் மென்சவ்வினால் பிரித்து வைக்கப்பட்டிருக்கும் இரு கரைசல்களினதும் கரைய செறிவில் இருக்கும் வேறுபாட்டை குறிக்கும். இவ்வேறுபாடானது கரைசலிலுள்ள குறிப்பிட்ட துணிக்கையின் வீதத்தில் உள்ள வேறுபாடாகும். நீர் மூலக் கூறுகள் அதிகளவில் செறிவு குறைந்த கரைசலிலிருந்து செறிவு கூடிய கரைசலுக்கு செல்வதனால், அந்த நிகர அசைவினால், செறிவு வேறுபாடு குறைந்து ஒரு சமநிலையை அடையும். சமநிலைக்கு வந்தாலும் நீர் மூலக் கூறுகளின் அசைவு தொடர்ந்தாலும், இரு புறமிருந்தும் சம அளவிலான நீர் மூலக் கூறுகள் அசைவதனால், சமநிலை குழப்பப்படாது.
# சவ்வூடு பரவல்

## வேறுபாடுகள்

### எதிர் சவ்வூடு பரவல்

சவ்வூடு பரவல் அமுக்கத்திற்கு எதிராக, கரைசல்களைப் பிரித்து வைத்திருக்கும் மென்சவ்வினூடாக, செறிவு கூடிய கரைசலிலிருக்கும் கரைப்பானை செறிவு குறைந்த கரைசலை நோக்கி நகர்த்த கொடுக்கப்படும் விசையாகும்.
# மணிவாசகர் பதிப்பகம்

**மணிவாசகர் பதிப்பகம்**, சென்னையில் அமைந்துள்ள நூல் வெளியீட்டு நிறுவனங்களில் ஒன்று. இப்பதிப்பகம் மொழிக் கொள்கை, வெளியீட்டுக் கொள்கை, விலைக்கொள்கை என்கிற மூன்றின் அடிப்படையில் இயங்கி வருகிறது. இப்பதிப்பகத்தைப் முனைவர் ச. மெய்யப்பன் என்பவர் நிறுவினார். இப்பதிப்பகம் வெளியிட்டுள்ள பல நூல்கள் பரிசுகளைப் பெற்றுள்ளன என்பது குறிப்பிடத்தக்கது.
# மணிவாசகர் பதிப்பகம்

## சிறப்புகள்

மணிவாசகர் பதிப்பகத்தின் சிறப்புகளாகக் கீழ்க்காணும் தகவல்கள் குறிப்பிடப்படுகின்றன.  
- மணிவாசகர் பதிப்பகம் இதுவரை 2500 நூல்களை வெளியிட்டிருக்கிறது. இதில் 300 நூல்கள் அரிய ஆய்வு நூல்களாகும். இப்பதிப்பகத்தின் 75 நூல்கள் பல்கலைக்கழகங்களில் பாடநூல்களாக வைக்கப்பட்டிருக்கின்றன. 75 நூல்கள் பல்வேறு பரிசுகளைப் பெற்றிருக்கின்றன.  
- துணைவேந்தர்கள், அறிஞர்கள், சிந்தனையாளர்கள், பேராசிரியர்கள் போன்ற பலர் இப்பதிப்பகம் வெளியிட்டுள்ள நூல்களின் ஆசிரியர்கள்.  
- 300க்கும் அதிகமான புதிய நூலாசிரியர்களை இப்பதிப்பகம் அறிமுகம் செய்துள்ளது.  
- இப்பதிப்பகத்தின் பெருந்திட்டத்தில் நகரத்தார் கலைக்களஞ்சியம், சங்க இலக்கியக் கலைக்களஞ்சியம், சங்க இலக்கியத் தொன்மக் கலைக்களஞ்சியம் போன்றவைகளை வெளியிட்டுள்ளன.  
- ஆங்கிலம், இந்தி, கன்னடம், தெலுங்கு, மலையாளம் ஆகிய ஐந்து மொழிகளில் நூல்களை வெளியிட்டு வருகிறது.  
- இப்பதிப்பகம் நூற்றுக்கும் மேற்பட்ட நிறுவனங்களுக்கு 20 ஆயிரத்துக்கும் அதிகமான நூல்களை நன்கொடையாக வழங்கியுள்ளது.
# காங்கோ இனக்குழு

**காங்கோ இனக்குழு** என்பது பாண்டு இனத்தைச் சேர்ந்த ஒரு இனக்குழு ஆகும். இவர்கள் ஆப்பிரிக்காவின் அத்திலாந்திக் கடலோரம் காங்கோ சனநாயகக் குடியரசில் உள்ள பொயிண்டே நொய்ரே என்னும் இடத்தில் இருந்து, அங்கோலாவில் உள்ள லுவாண்டா வரையான பகுதிகளில் வாழ்கின்றனர். 20 ஆம் நூற்றாண்டின் இறுதிப் பகுதியில் இவர்களது எண்ணிக்கை 10,220,000 ஆக இருந்தது. கிகாங்கோ மொழியில் இவ்வினத்தை பன்மையில் *பெசிகாங்கோ* என்றும் ஒருமையில் *முவிசிகாங்கோ* என்றும் குறிப்பிடுகின்றனர்.  
இவர்களில் பெரும்பாலோர் கிகாங்கோ மொழியைப் பேசுகின்றனர். இம் மொழி பல வட்டார வழக்குகளாகப் பிரிந்து காணப்படுகின்றது. சில வட்டார வழக்குகளிடையே புரிந்து கொள்ளக்கூடிய தன்மை மிகவும் குறைவு. அங்கோலாவில் வாழும் இம்மக்கள், எறத்தாழ அனைவருமே போத்துக்கேய மொழியைப் பேசுகின்றனர். இவர்களில் சிலருக்கு இம்மொழி முதல்மொழியாகவும் ஏனையோருக்கு இரண்டாம் மொழியாகவும் உள்ளது. இதுபோலவே காங்கோவிலும், காங்கோ சனநாயகக் குடியரசிலும் வாழ்வோர் பிரஞ்சு மொழியைப் பேசுகிறார்கள். இவ்வினக்குழுவினரில் சிலர் மேற்குக் காங்கோவின் பொது மொழியாகிய லிங்காலா மொழியை அல்லது கித்துபா என அழைக்கப்படும் கிகாங்கோ யா லேட்டா பேசுகின்றனர். *கிகாங்கோ யா லேட்டா* என்பது கிகாங்கோ மொழியின் ஒரு கிரியோல் வடிவம் ஆகும்.
# கல்முனை

**கல்முனை** (*Kalmunai*) இலங்கையின் கிழக்கு மாகாணத்திலுள்ள அம்பாறை மாவட்டத்தில் அமைந்துள்ள கரையோர நகரங்களுள் ஒன்று. இதன் கிழக்கே வங்காள விரிகுடாவையும் வடக்கே பெரியநீலாவணையையும் தெற்கே காரைதீவையும் எல்லையாகக் கொண்டது. கல்முனையில் தமிழர், சிங்களவர்,முஸ்லிம், பறங்கியர் என நான்கு இன மக்களும் வாழ்கின்றனர். அதன் மொத்த மக்கள்தொகை 2011 இல் கணக்கிடப்பட்டதன் படி 1,06,780 ஆகும். கல்முனை தேர்தல் தொகுதி அம்பாறை தேர்தல் மாவட்டத்தில் உள்ளடக்கப்பட்டுள்ளது.
# கல்முனை

## பிரதேசங்கள்

கல்முனை பிரதேசத்தில் 8 ஊர்களை உள்ளடக்கியது.
1. கல்முனை
1. கல்முனைக்குடி
1. பாண்டிருப்பு
1. நற்பிட்டிமுனை
1. சேனைக்குடியிருப்பு
1. துறைவந்தியமேடு
1. பெரியநீலாவனை
1. மருதமுனை  
கல்முனை மாநகரம் (தளவட்டுவான் சந்தி தொடக்கம் தரவைப் பிள்ளையார் கோயில் வீதி வரை ஆகும்.
# கல்முனை

## நிருவாக அமைப்பு

### பிரதேச செயலாளர் பிரிவுகள்

- கல்முனை பிரதேச செயலகம்
- கல்முனை தெற்கு பிரதேச செயலகப் பிரிவு
- கல்முனை வடக்கு பிரதேச செயலகப் பிரிவு
- சாய்ந்தமருது பிரதேச செயலகம்
# கல்முனை

## நிருவாக அமைப்பு

### கல்முனை மாநகர சபை

2018 கலப்பு தேர்தல் மூலம் 41 உறுப்பினர்களைத் தெரிவு செய்வதற்கான கல்முனை மாநகர சபைத் தேர்தலில் ஐக்கிய தேசியக் கட்சி (முஸ்லிம் காங்கிரஸ்) 12 ஆசனங்களையும், சாய்ந்தமருது சுயேச்சைக் குழு (இல 3) 9 ஆசனங்களையும், தமிழ்த் தேசியக் கூட்டமைப்பு 7 ஆசனங்களையும், அகில இலங்கை மக்கள் காங்கிரஸ் 5ஆசனங்களையும், தமிழர் விடுதலைக் கூட்டணி 3 ஆசனங்களையும், ஏனைய நல்லாட்சிக்கான தேசிய முன்னணி, தேசிய காங்கிரஸ், சுயேச்சைக் குழுக்கள் 1, 2 என்பன தலா ஒவ்வொரு ஆசனங்ளையும் பெற்றிருந்தன.  
கல்முனை நகர பகுதியான கல்முனை 12ம் வட்டாரம் மற்றும் 11ம் வட்டாரம் ஆகியவற்றில் தமிழ் தேசிய கூட்டமைப்பு அமோக வெற்றி ஈட்டியது. இலங்கை முஸ்லிம் காங்கிரஸ் (ஐதேக) கல்முனை நகர முதல்வர் பதவியையும் தமிழர் விடுதலைக் கூட்டணி பிரதி மேயர் பதவியையும் பகிர்ந்து சபையை ஆட்சி அமைத்தனர்.
# கல்முனை

## மக்கள் தொகை

தொகை மதிப்பீடு மற்றும் புள்ளிவிபரத் திணைக்களத்தின் 2011 தரவுகளின் படி, கல்முனை மாநகரத்தின் மக்கள்தொகை வருமாறு:
| பிரதேச செயலகப் பிரிவு | குடும்பங்களின் எண்ணிக்கை | வாக்காளர் எண்ணிக்கை | சிங்களவர் | இலங்கைத் தமிழர் | இந்தியத் தமிழர் | இலங்கை சோனகர் | பரங்கியர் | மொத்தம் |
| --- | --- | --- | --- | --- | --- | --- | --- | --- |
| கல்முனை பிரதேச செயலகம் | 10,459 | 29,094 | 124 | 66 | 08 | 44,306 | 5 | 44,509 |
| கல்முனை வடக்கு பிரதேச செயலகம் (தமிழ்) | 7,533 | 20,099 | 231 | 26,564 | 50 | 2,376 | 492 | 29.713 |
| சாய்ந்தமருது பிரதேச செயலகம் | 6,087 | 16,936 | 05 | 17 | 25,389 | 01 | 25,412 | } |  
மூலம்: சனத்தொகை மற்றும் வீடுகளுக்கான புள்ளிவிபரம் -2011
# கல்முனை

## முக்கியத்துவம்

கல்முனை 2004 ம் ஆண்டு ஆழிப்பேரலையால் நேரடியாகத் தாக்கப்பட்டு உயிரழிவுகளையும், பல மில்லியன் ரூபாய் பெறுமதியான பொருட்சேதங்களையும் எதிர் கொண்டது.
# தொட்டிப்பால் பகவதி கோவில்

**தொட்டிப்பால் பகவதி கோவில்** கேரள மாநிலத்திலுள்ள திரிச்சூர் (த்ரிஸ்ஸூர்) மாவட்டத்தில் அமைந்துள்ளது. அது புதுக்காடில் இருந்து இரிஞ்சாலக்குடாவிற்குப் (ഇരിഞ്ഞാലക്കുട) போகும் வழியிலுள்ள தேசிய நெடுஞ்சாலையில், குருமாலி என்றார் இடத்திலிருந்து 3 கிலோமீட்டர் தொலைவில் உள்ளது.  
பரசுராமரால் பிரதிஷ்டை செய்யப்பட 108 தேவி கோவிலகளில் இது ஒன்றாகும். இந்தக் கோவில் தொட்டிப்பால் பகல்பூரம் திருவிழாவிற்கு பெயர் போனதாகும். ஆறாட்டுபுழா சாஸ்தாவின் சகோதரியாக இந்தக் கோவிலின் இறைவி கருதப்படுகிறாள். இந்தக் கோவிலானது திப்பு சுல்தானின் ஆட்சிக்காலத்தில் அழிக்கப்பட்டு பல நூற்றாண்டுகளுக்கு ஆதரவின்றி பராமரிக்கப்படாமல் இருந்துவந்தது.
19 ஆவது நூற்றாண்டின் பிற்பகுதியில் இந்தக் கோவில் புனர்நிர்மாணம் செய்யப்பட்டது.  
இறைவி தொட்டிபாலம்மையார் மிகவும் கனிந்த மனம் கொண்டவளாகவும் [2] மற்றும் தன்னை நாடிவரும் பக்தர்களுக்கு தமது வாழ்க்கையில் ஏற்படும் கஷடப்பாடுகளில் இருந்து மீளவும் மேலும் அவற்றை எதிர்கொண்டு வெற்றி காணவும் மனோபலம் தந்து அருளுவதற்காக பக்தர்கள் இங்கே வந்து அம்மனை வழிபடுகின்றனர்[3].  
இந்தக் கோவிலுக்கு அருகாமையில் தொட்டிப்பால் மஹா விஷ்ணு கோவிலும் நிலை கொண்டுள்ளது. இந்த மிகவும் அமைதியுடன் காணப்படும் தொட்டிப்பால் கிராமம் அங்கு அமைந்திருக்கும் தொட்டிப்பால் அம்மையார் மற்றும் தேவரான மஹா விஷ்ணுவின் அருளால் இயற்கை வண்ணம் செழிந்ததாகவும், மனதிற்கு ஆறுதலும் சமாதானமும் அளிப்பதாகவும் அமைந்துள்ளது.[4]
# அறவழி தன்முனைப்பாக்கம்

**அறவழி தன்முனைப்பாக்கம்** என்பது ஒருவர் தனது நலத்துக்காக, நன்மைக்காக செயற்படுவதே அறமாகும் எனும் ஒரு மெய்யியல் நிலைப்பாடு ஆகும். ஒருவர் தனது இலாபத்துக்காகச் செயற்பட்டால், அவர் நல்வழியில் செயற்படுகிறார் என்றும், அந்த நடவடிக்கை சரியானது என்றும் இந்த கொள்கை கூறுகிறது.
# அறவழி தன்முனைப்பாக்கம்

## தன்னலம் என்றால் என்ன

இன்பம் தருவதே நலம் என்றும், நல் வாழ்க்கை நலம், அதிகாரம் அறிவு அல்லது ஆத்மீக நலம் என்றும் தன்னலம் என்பது தொடர்பாக வெவ்வேறு கருத்துக்கள் உண்டு.
# அறவழி தன்முனைப்பாக்கம்

## விருப்பப்படி செய்யலாமா

அறவழி தன்முனைப்பாக்கம் ஒருவர் தாம் விரும்பவதையே எப்போதும் செய்ய வேண்டும் என்று கூறவில்லை. ஒருவருக்கு சொட்டுத் தேன் விருப்பமாக இருக்கலாம், ஆனால் அது அவர் உடல் நலனுக்கு கேடாக இருக்கும். ஒருவருக்கு காலை நித்திரை கொள்வது விருப்பமாக இருக்கலாம், அதனால் அவர் வேலை கெடலாம். பிறருக்கு ஒருபோது ஒத்துழைக்காமல் விட்டால், தேவைப்படும் போது அவர்கள் உங்களுக்கு உதவ மாட்டார்கள். எனவே குறுகிய காலத்தில் இன்பத்தை தேடி செயற்படுவது, ஒருவருடைய நெடுங்கால நலத்துக்கு தீங்காக அமையலாம்.
# மக்சு இசுரேனர்

**மக்சு இசுரேனர்** அல்லது **மேக்ஸ் ஸ்டிர்னர்** (*Max Stirner*) என்று பரவலாக அறியப்பட்ட **யொகான் காஸ்பர் ஷ்மிட்** (Johann Kaspar Schmidt, ஒக்டோபர் 25, 1806 - சூன் 26, 1856) ஒரு யேர்மன் மெய்யியலாளர். தனிமனித்தத்துவம், இருத்தலியல், அழிவியம், ஒழுங்கின்மை, அரசின்மை போன்ற கோட்பாடுகளில் இவரின் தாக்கம் முக்கியமானது. இவர் அரசு, சமயம், சட்டம், கல்வி பொருளாதார முறைமைகள் என எல்லாவற்றையும் விமர்சிக்கிறார். இவற்றுக்கப்பால் இருக்கும் தனிமனிதர்களைப் நோக்கி இவரது சிந்தனைகள் அமைகின்றன.
# தமிழ் பில்லியனெயர்கள்

தமிழ் பின்புலத்தை உடைய, ஒரு பில்லியன் அமெரிக்க டொலர்களுக்கு மேல் பெறுமதியான நபர்கள் **தமிழ் பில்லியனெயர்கள்** ஆவர்.
# தமிழ் பில்லியனெயர்கள்

## இந்தியா

- சிவ நாடார் - தகவல் தொழில்நுட்பம்
- கலாநிதி மாறன் - ஊடகத்துறை -
# தமிழ் பில்லியனெயர்கள்

## மலேசியா

- த. ஆனந்தகிருஷ்ணன் - தொலைத் தொடர்பு
- ஞானலிங்கம் - போக்குவரத்து - துறைமுகம் (G. Gnanalingam) -
# தமிழ் பில்லியனெயர்கள்

## ஐக்கிய அமெரிக்கா

- ராச் ராசரத்தினம் (Raj Rajaratnam) - முதலீடு
# பன்றி இறைச்சி

## பன்றி இறைச்சியை பதனம் செய்தல் மற்றும் புகையூட்டவைத்தல்

பன்றி இறைச்சியை ஊசி மூலமாக உப்புக்கரைசல் செலுத்தப்பட்டோ அல்லது உப்புக்கரைசலில் மூழ்கவைக்கப்பட்டோ அல்லது வெறும் சாதாரணமான உப்பை (உலர் பதனம்) பயன்படுத்தியோ பதனம் செய்யலாம்.  
அமெரிக்காவில், பன்றி இறைச்சி பொதுவாக பதனம் செய்யப்பட்டு மற்றும் புகையூட்டப்படுகிறது, மேலும் பல தரப்பட்ட மரத்தை பயன்படுத்துவதால் வெவ்வேறு சுவைமணத்தைப் பெறலாம், அல்லது எப்போதாவது சுட்டச்சோளத்தை பயன்படுத்தலாம்; ஐக்கியப் பேரரசு நாடுகளில் மரமிகு நிலக்கரி பயன்படுத்தப் படுகிறது. இந்தச் செயல்பாட்டிற்கு பதிநெட்டுமணி நேரம் தேவைப்படலாம், நமக்கு வேண்டிய சுவையின் தரத்தைப்பொறுத்து இவற்றை வேறுபடுத்தலாம். அமெரிக்காவின் மிகவும் பழமையான சமையல் கலைபற்றிய புத்தகமான *தி வர்ஜீனியா ஹௌஸ் வைப்* (1824) என்ற புத்தகத்தில், பன்றி இறைச்சி எப்பொழுதும் புகையூட்டப் படுவதில்லை என்பதைத் தெளிவு படுத்தவில்லை, மேலும் அதனை சுவை ஊட்டுவது பற்றியும் எழுதப்படவில்லை, மேலும் வெப்பம் மிகையாக இருக்காமல் பார்த்துக்கொள்ள வேண்டும் என்று மட்டுமே பரிந்துரைத்துள்ளது. பண்டைய அமெரிக்க வரலாற்றில், பன்றி இறைச்சி தயாரிப்பது மற்றும் புகைப்பது போன்ற நடவடிக்கைகளை பெண்கள் மற்றும் ஆண்களிரு பாலரும் பாகுபாடு இல்லாமல் செய்து வந்ததாகத் தெரிகிறது (எடுத்துக்காட்டாக தொத்திறைச்சி தயாரிப்பது) இப்படி இருவரும் பால் வேறுபாடு காணாமல் இணைந்து பணி புரிவதை இந்த உணவு தயாரிப்பதில் மட்டுமே பார்க்க இயலும்.  
ஐக்கியப் பேரரசு மற்றும் அயர்லாந்து போன்ற நாடுகளில், புகையூட்ட வைத்த மற்றும் புகையூட்ட வைக்கப்படாத இருவகைகளும் பொதுவாகக் காணப்படுகின்றன, புகையூட்ட வைக்காத ரகங்கள் இங்கே **பச்சை** பன்றிக்கறி என அறியப்படுகிறது. கொழுப்பு பட்டைகள் மிகவும் பிதுக்கத்துடன் காணப்படுவதால் பன்றியின் முதுகுப்புறத்தில் இருந்து வெட்டியெடுக்கப்பட்ட பாக் பேக்கன் என்ற முதுக்குப்புற பன்றி இறைச்சியையே வயிற்றில் இருந்து எடுக்கப்பட்ட *வரிப்பேக்கனை* விட (அமெரிக்காவில் இது எங்கும் இருப்பதுபோல்) அதிகமாக மக்கள் இங்கே விரும்புகிறார்கள். அத்திலாந்திக் கடலின் இரு புறத்த்தினரும் வயிற்றை சார்ந்த பேக்கன் வகையை நல்ல விதமாக முறுமுறுப்புடன் கூடியதாக வழங்க ஆசைப்பட்டாலும், அமெரிக்கர்களைப் பொறுத்தவரை முதுக்குப்புற பன்றி இறைச்சி முதலில் வேக வைக்கப்படாததாக காட்சி அளிக்கும்.
# பன்றி இறைச்சி

## பன்றி இறைச்சியின் வெட்டிய துண்டுகள்

எந்த பாகத்திலிருந்து முதல் துண்டு வெட்டப்பட்டது என்பதைப் பொறுத்து துண்டுகள் வேறுபடும்:  
- **வரிப்பேக்கன் (வண்ணக்கோடுகளுடன் கூடிய பன்றி இறைச்சி)** பன்றியின் வயிற்றுப் புடைப்பில் இருந்து கிடைக்கப் பெறுவதாகும். பட்டைகளுக்கு இணையாக நீண்ட கொழுப்புச்சத்து கொண்ட ஏடுகள் ஓடுவதால் இது மிகவும் கொழுப்பு நிறைந்ததாகும். அமெரிக்காவில் மிகவும் பொதுவாக கிடைக்கப் பெறும் பன்றி இறைச்சியும் இதுவே ஆகும். பான்செட்டா என்பது இத்தாலிய வகையிலான <span>வரிப்</span>பேக்கன் (வண்ணக்கோடுகளுடன் கூடிய பன்றி இறைச்சி) ஆகும், அது புகையூட்டியும் அல்லது நீர் போன்றும் (புகையூட்டப்படாதது) காணப்படும், மேலும் மிகவும் அதிகமான சுவை கொண்டதுமாகும். பதனம் செய்யப்பட்ட பின்னர் அவை உருளைகள் போல சுருட்டிவைக்கப் படுகின்றன. அமெரிக்காவில் புகையூட்டப்படாத <span>வரிப்பேக்கன்</span> (வண்ணக்கோடுகளுடன் கூடிய பன்றி இறைச்சி) அடிக்கடி ஓரத்து பன்றி இறைச்சி (side pork) என அறியப்படுகிறது.  
- **நடுப்பகுதி பேக்கன் (நடுப்பகுதி பன்றி இறைச்சி)** , பன்றியின் பக்கவாட்டில் இருந்து எடுக்கப்பட்டது, இடைப்பட்ட விலை, கொழுப்புச்சத்து, மற்றும் சுவை கொண்டதாக, அதாவது வரிப்பேக்கன் மற்றும் முதுகுப்புற பன்றி இறைச்சிக்கு இடையில் இருப்பதாக காணப்படுகிறது.
- **<span>பாக் பேக்கன் (முதுகுப்புற பன்றி இறைச்சி)</span>** பன்றியின் முதுகுப்புறத்தின் நடுப்பகுதியில் காணப்படும் விலாவில் இருந்து பெறுவதாகும். இது மிகவும் மெல்லியதான, மாமிச வெட்டு கொண்ட பன்றி இறைச்சியாகும், இதர வெட்டுக்களை விட இது கொழுப்புச்சத்து குறைவாகக் கொண்டதாகும். அது உப்பிட்ட பன்றித் தொடை (ஹாம்) போன்ற இழை நய அமைப்பு கொண்டதாகும். ஐக்கியப் பேரரசு நாடுகளில் மக்கள் முதுகுப்புற பன்றி இறைச்சியையே (பாக் பேக்கன்) மிகையாக விரும்புகின்றனர். அமெரிக்கர்கள் இதனை ஐரிஷ் பன்றி இறைச்சி அல்லது கனடா நாட்டுப் பன்றி இறைச்சி என்று அழைப்பார்கள்.
- **குடிசை பேக்கன் (குடிசைப் பன்றி இறைச்சி)** என்பது பன்றியின் தோள் பட்டையில் இருந்து மெலிதாகவும், முட்டைவடிவத்திலும் வெட்டப்பட்ட மாமிசம் நிறைந்த பன்றி இறைச்சித் துண்டுகளைக் குறிப்பதாகும். இது பதனம் செய்யப்பட்டு வட்ட வடிவில் சிறு துண்டுகளாக நறுக்கியபின் உயர்வெப்பத்தில் மூடிச்சுடவைக்கவோ அல்லது வறுக்கவோ செய்யலாம்.
- **தாடை எலும்பு (jowl) பேக்கன் (தாடை எலும்பு பன்றி இறைச்சி) ** என்பது தாடை எலும்பில் இருந்து எடுக்கப்பட்ட பாகத்தை பதனம் செய்தபின் புகையூட்டப்பட்ட பன்றி இறைச்சியாகும். Guanciale என்ற தலைப்பைப் பார்க்கவும்.  
**பலகை பேக்கன் (பலகைப் பன்றி இறைச்சி)** ஆனது மிதமான மற்றும் அதிக பின்னத்தில் கொழுப்புச்சக்தி கொண்டது. அவை வயிற்றுப்பகுதி மற்றும் பக்கவாட்டில் இருந்து வெட்டி எடுத்தவை ஆகும், மேலும் தடித்த பின்புறத்திலிருந்தும். பலகை பேக்கனை (பலகைப் பன்றி இறைச்சி) உப்பிட்ட பன்றி இறைச்சியுடன் குழப்பம் செய்துகொள்ளக்கூடாது, அவை இதே வெட்டுகளில் இருந்து தயாரிக்கப்பட்டாலும், பதனம் செய்யப்படுவதில்லை.  
பேக்கன் (பன்றி இறைச்சி) மூட்டுகளில் கீழே கொடுக்கப்பட்டவை அடங்கும்:
- **கழுத்துப்பட்டை பேக்கன் (கழுத்துப் பட்டை பன்றி இறைச்சி)** பன்றியின் பின் தலைப்பகுதியின் அருகாமையில் இருந்து எடுக்கப்படுகிறது.
- **பின் முழங்கால்** , பன்றியின் காலுக்கும் இடைப்பகுதிக்கும் நடுவே அமைந்த பின் முழங்கால் மூட்டில் இருந்து எடுக்கப்படுகிறது.
- **காம்மொன்** , பின்னங்காலில் இருந்து, பாரம்பரியமாக "வில்ட்ஷைர் பதனமுறை" யில் பதனம் செய்யப்பட்டது.
- **மகிழ்வுலா பேக்கன் (மகிழ்வுலா பன்றி இறைச்சி)** என்பது மகிழ்வுலா வெட்டைக்குறிப்பது, அவற்றில் ப்லேடிற்கு (blade) கீழ் காணப்படும் தோளும் அடங்கும்.
# பன்றி இறைச்சி

## பன்றி இறைச்சியின் வெட்டிய துண்டுகள்

### கனடா

ஒரு தனிப்பட்ட பன்றி இறைச்சித்துண்டு என்பது ஒரு *துண்டு* அல்லது ஒரு *கீற்று* ஆகும். கனடாவில்:
- *பேக்கன் (பன்றி இறைச்சி)* என்ற சொல் பொதுவாக ஒரு துண்டு பேக்கன் (பன்றி இறைச்சி) எனக் கொள்ளப்படும் மேலும் அது பன்றியின் வயிற்றுப்பகுதியில் இருந்து எடுத்ததாக கருதப் படும், இதுவே கனடா நாட்டில் மிகவும் பரவலாக விற்கப்ப் படும் பன்றி இறைச்சியாகும்.
- பாக் பேக்கன் (முதுகுப்புற பன்றி இறைச்சி) என்ற சொல் புகையூட்டவைத்த மற்றும் புகையூட்டவைக்கப்படாத பாக் பேக்கன் (முதுகுப்புற பன்றி இறைச்சியைக்) குறிக்கும்.
- *பீமீல் பேக்கன்* என்ற சொல் பலதரப்பட்ட புகையூட்டவைக்கப்படாத பாக் பேக்கனை (முதுகுப்புற பன்றி இறைச்சி) குறிப்பதாகும் மேலும் வரலாற்றுப்படிவங்களில் சொன்னபடி உப்புக் கரைசலில் வைக்கப்பட்ட பன்றி இறைச்சியை பின்னர் பொடிக்க வைத்த மஞ்சள் நிற பட்டாணியில் கலந்து உருட்டிப்பரப்பிய உணவாகும். இக்காலத்தில், மிகவும் மெலிசான சோளத்தை அதன் வெளிப்பூச்சாக பரவலாக பயன்படுத்துகிறார்கள்.
- *கனடியன் பேக்கன்* , இதுவும் பாக் பேக்கனே, பொதுவாக கனடியர்கள் விரும்புவதில்லை.
# பன்றி இறைச்சி

## பன்றி இறைச்சியின் வெட்டிய துண்டுகள்

### ஐக்கியப் பேரரசு மற்றும் அயர்லாந்து

பாரம்பரியமான முழு காலை உணவுகளில் ஒன்றாக வாட்டிய அல்லது வறுத்த பேக்கன் உண்ணப்படுகிறது.
ஒரு தனிப்பட்ட பேக்கன் துண்டு ஒரு *ரேஷர்* , அல்லது எப்போதாவது ஒரு *கல்லாப்* என்ற வகையை சார்வதாகும். இது போன்ற இடங்களில், பல தரப்பட்ட வெட்டுகள் மற்றும் சுவையுடன் பேக்கன் கிடைக்கின்றது:
- பொதுவாக *பேக்கன்* என்ற சொல் பாக் பேக்கனை குறிப்பதாகும், (முதுக்குப்புற பன்றி இறைச்சி) ஆனால் அது எந்த வெட்டையும் குறிப்பிடலாம்.
- பன்றியின் வயிற்றுப் புடைப்பில் இருந்து கிடைத்த இறைச்சித் துண்டுகள் (வரிகளுடன் கூடிய மாமிசம் மற்றும் கொழுப்பு) *வரிப்பேக்கன் என்று அறியப்படுகின்றன, * , *ஸ்ட்றீக்கி ரேஷர்ஸ்* அல்லது *வயிற்றுப்பகுதி பேக்கன்* என அறியப்படுகிறது.
- பன்றியின் பின்புறத்திலிருந்து துண்டுகள் எடுக்கப்பட்டால், அவற்றை *பாக் பேக்கன்* அல்லது *பாக் ரேஷர்ஸ்* என்று அழைக்கிறார்கள், மேலும் பொதுவாக அவற்றில் ஒரு <span>வண்ணக் கோடுகளுடன் கூடிய</span> துண்டு மற்றும் மெலிந்த முட்டைவடிவம் கொண்ட துண்டும் காணப்படும்.
- ஒரு மாமிசத்தின் கண் கொண்ட பன்றி இறைச்சி நடுப்பகுதி வெட்டுகள் மற்றும் விரிவாக்கப்பட்ட வண்ணக்கோடுகள் கொண்டவை இங்கே பொதுவாகக் கிடைக்கும்.
- மிகவும் அதிகமாக ஒழுங்கு நேர்த்திக் கட்டான பாக் (முதுகுப்புற) வெட்டுகளில் ஒரே ஒரு மாமிசக்கண் கொண்டதும் இங்கே கிடைக்கும்.
# பன்றி இறைச்சி

## பன்றி இறைச்சியின் வெட்டிய துண்டுகள்

### அமெரிக்கா

ஒரு காலத்தில் துண்டுகளாக வெட்டப்படாத பேக்கனின் பக்கம் *ப்ஃளிட்ச்* என வழங்கப்பட்டு வந்தது, தற்பொழுது அவை *பலகை* என அறியப்படுகின்றன. ஒரு தனிப்பட்ட பேக்கன் துண்டு என்பது ஒரு *துண்டு* அல்லது *கீற்று* ஆகும்.  
அமெரிக்காவில் கிடைக்கும் பேக்கன் பலவகைப்படும் மேலும் அவற்றில் இக்கரி அல்லது சுட்டச்சோளம் போன்றவற்றால் புகையூட்டப்பட்டு மேலும் அவற்றில் மிளகாய், கருப்பஞ்சாற்றுக் கழிப்பாகு, மற்றும் சில நேரங்களில் இலவங்கப்பட்டை போன்றவை சுவை ஊட்டுவதற்காக சேர்க்கப்பட்டு கிடைக்கப் பெறுகிறது. அவை அதன் இனிப்புச்சுவையிலும் உப்புச்சுவையிலும் வேறுபடுகின்றன மேலும் புதிய இங்கிலாந்திலுள்ள செசுநட் மரவகை சார்ந்த கொட்டைகளிருந்து கிடைக்கப்பெறுகிறது மேலும் அவை அமெரிக்காவில் மேல்பாகத்து தென் மாநிலங்களில் இருந்து வரவழைக்கப்படுகின்றன (குறிப்பாக கென்டக்கி, வட கரொலைனா, டென்னிசி மற்றும் வர்ஜீனியா)  
- தனிப்பட்ட *பேக்கன்* என்ற பதம் பொதுவாக பன்றியின் வயிற்றுப்பகுதியை சார்ந்த மாமிசத்தின் ஸ்ட்ரிப் பேக்கனைக் குறிப்பதாகும், (பன்றி இறைச்சி கீற்று), மேலும் அமெரிக்காவில் பரவலாக இந்த வகையை சார்ந்த பேக்கனே மிகவும் அதிகமாக விற்கப்படுகிறது. 1998 ஆம் ஆண்டில் பிரதி நபர் உட்கொண்ட பேக்கனின் அளவு என்ற விகிதத்தில் இருந்து 2007 ஆம் ஆண்டில் பிரதி நபர் உட்கொண்ட விகிதத்திற்கு ஏற்றம் கண்டுள்ளது அல்லது அதற்கும் மேலாக உள்ளது .
- *கனடியன் பேக்கன் (கனடியன் பன்றி இறைச்சி)* அல்லது *கனடியன்-பாணி பேக்கன்* என்ற பதம் பன்றியின் விலாப்பகுதியில் இருந்து தயாரிக்கப்பட்டவையாக இருக்க வேண்டியதாகும், மேலும் அவை பாக் பேக்கன் (back bacon) என அறியப்பட்டாலும், ஆனால் பொதுவாக இந்தப்பதம் மெலிதான முட்டை உருவம் கொண்ட பகுதியைக் குறிப்பதாகும் (அதாவது. லோங்கிஸ்ஸிமுஸ் (longissimus), அல்லது விலாக்கண் (loineye). அதை விலாப்பகுதியிலுள்ள சிர்லோயன் பகுதியிலிருந்தும் (பின் தொடைப் பகுதி சார்ந்த தசைகள்) தயாரிக்கப்படலாம், ஆனால் அதை சரியாக பொருள் விவர அட்டையில் குறிப்பிட வேண்டும். இதற்கு பதிலாக உப்பிட்ட பன்றித் தொடையிலிருந்து தயாரிக்கப்பட்ட இது போன்ற தயாரிப்ப்புகள் மலிவான விலையில் கிடைக்கும்.
# பன்றி இறைச்சி

## பன்றி இறைச்சியின் வெட்டிய துண்டுகள்

### அமெரிக்கா

#### அளவுகடந்த பேக்கன் பித்து

அமெரிக்காவில் மக்களிடையே பேக்கன் மற்றும் பேக்கன் சார்ந்த கூட்டு முறைகளுக்கு, மிகவும் அதிகமான வரவேற்பு காணப் படுகிறது, இதனை "அளவு கடந்த பேக்கன் பித்து அல்லது மோஹம்" என்றும் கூட அறியப்படுகிறது. பேக்கன் எக்ச்ப்லோசன், வறுத்த கோழியுடன் கூடிய பேக்கன், மற்றும் சாக்கலெட்டால் இழைக்கப் பட்ட பேக்கன் போன்ற உணவு வகைகள் மற்றும் பேக்கன் மிட்டாய் வலைத்தளம் மூலமாக மக்களிடையே பரவலாக சென்றடைந்துள்ளன. தேசிய ஊடகங்கள், உணவு வகைகள் சார்ந்த வலைப்பதிவுகள் மற்றும் யு ட்யூப் மூலமாக மிகவும் விரைவில் கூட்டு முறைகள் புழக்கத்தில் வந்து விடுகின்றன. உணவகங்கள் பேக்கன் மற்றும் பீர் வழங்கும் இரவு நிகழ்ச்சிகளை நடத்துகிறார்கள், புனித பாட்ரிக் திருநாள் திருவிழாவைக் கொண்டாட, பேக்கன் மற்றும் ஐரிஷ் மதுபானங்கள் போன்ற உணவுகள் கொண்ட பழச்சாற்றின் கலவைகள் வழங்கப்பட்டன என *நியூ யார்க் டைம்ஸ்* வெளியிட்ட செய்தி குறிப்பிடுகிறது, மேலும் பாபி பலே போன்ற நடிகர்கள் "இந்த மாதத்து பேக்கன்" போன்ற போட்டிகளை வலைத்தளம், அச்சு மற்றும் தொலைகாட்சி ஊடகங்கள் மூலமாக ஆதரித்து வருகிறார்கள்.  
தொடர்விளக்க விளக்க உரையாளர்கள் பேக்கன் உணவு மீது கூடிவரும் ஆர்வத்தை அமெரிக்கர்களின் பண்பாட்டு தொடர்புடைய சிறப்பியல்புகளே காரணம் என்று சுட்டிக்காட்டுகின்றனர். சாராஹ் ஹெபோலா என்பவர், 2008 ஆம் ஆண்டில், Salon.com என்ற வலைத்தளத்தில் எழுதிய கட்டுரையில், பல காரணங்களை விளக்கியுள்ளார், அதில் ஒன்றானது இன்றைய நவீன, உடல் நலத்தில் அக்கறை கொண்ட உலகத்தில், பேக்கன் சார்ந்த உணவுகளை உட்கொள்வது என்பது, அவர்களுடைய மனதில் காணப்படும் கடும் எதிர்ப்பை வெளியே கொண்டு வருவதாகும் என்று கூறுகிறார்: "உடல் நலம் மற்றும் புனிதமயமானது என்று சொல்லித்திரியும் இந்த இன்றைய உலகத்தில், பேக்கன் உணவை விரும்புவதென்பது, ஒரு வடிகட்டாத வெண்சுருட்டை உங்களது இரு உதடுகளுக்கும் இடையில் வைத்து மேலே எழுந்து பரவும் புகையை உங்கள் நடு விரலால் சுட்டிக்காட்டுவது போலாகும்." மேலும் அவர் (சாராஹ் காதேரீன் லெவிஸ் அவர்களின் *செக்ஸ் அண்ட் பேகன்* என்ற புத்தகத்தை குறியிட்டுக் கூறுவது) அறிவுறுத்துவது என்ன என்றால், பேக்கன் கவர்ச்சி ஊட்டுவதாகவும், கிளுகிளுக்க வைப்பதாகவும் மேலும் வேடிக்கை ஆனதாகவும் இருப்பதாக கூறுகிறார். மேலும் ஹெபோலா முடிவாகக் கூறுவது பேக்கன் அமெரிக்கர்களைப் போலவே ஆகும் என்றே:
அலிசன் குக், *ஹியூஸ்டன் க்ரோனிகிள்* என்ற பத்திரிகையில் எழுதுகையில், (அவர் பேக்கன் ஒரு "ஜனநாயக உணவு" என்று அழைக்கிறார்), மூன்றாவதான காரணத்தை ஒத்துக்கொள்கிறார், பேக்கன் அமெரிக்கக் குடியுரிமைக்குத் தகுதியானது என்று வாதாடுகிறார், மேலும் அதற்காக பேக்கன் பயன்பாட்டுக்கான வரலாறு மற்றும் புவியியல் சார்ந்த ஆதாரங்களைச்சுட்டிக் காட்டுகிறார்.}}  
<small> "Pon" "பொன்" – சோளத்தால் செய்யப்பட்ட ரொட்டி</small>
<small></small>
<small> "Mush""முஷ்" – அவசர சேற்றுழவு</small>
<small></small>
<small> "Homine""ஹொமின்" – ஹோமினி</small>
<small></small>
<small> "Syder-pap" "சிதர்–பாப்" -ஒரு வகை கஞ்சி</small>
<small></small>
<small> "Molossus" "மொலோஸ்ஸுஸ்"– கருப்பஞ்சாற்றுக் கழிப்பாகு"</small>
# பன்றி இறைச்சி

## கிழக்கு ஆசியாவில்

கொரியாவில், மிகவும் பிரபலமான சமைத்த இறைச்சியானது புகையூட்டாமல் வாட்டவைத்த பன்றியின் வயிற்றுப்புடைப்பு இறைச்சியாகும், அதனை அவர்கள் *samgyeopsal* (삼겹살), என அழைக்கின்றனர், அதன் பொருளானது மூன்று ஏடுகள் கொண்ட மாமிசம் ஆகும். கொரியாவில், மரபு சார்ந்த முறையில், இந்த மாமிச உணவை மேஜையின் மேல் வாட்டி எடுத்து, கத்தரிக்கோலால் சிறு துண்டுகளாக வெட்டி, அத்துடன் காளான், பூண்டு மற்றும் உள்ளி ஆகியவற்றையும் சேர்த்து, சமூக நிகழ்வு விருந்துகளில் உண்ணப்படுகிறது.  
ஜப்பானில், பேக்கன் என்ற பதம் (ベーコン) "பெயகொன்" என்ற வகையில் உச்சரிக்கப்படுகிறது. ஜப்பானியர்களும் அமெரிக்கர்களைப் போலவே வயிற்றுப்பகுதி இறைச்சியை பதனிட்டு அல்லது புகையூட்டி உண்கிறார்கள், ஆனால் அத்துண்டுகள் நீளம் குறைந்தவையாகும்; மேலும் இது டெம்புரா என்ற ஜப்பானீய வேகவைத்து வறுத்த ஒரு உணவுப்பொருள் பயன்பாட்டிற்கு ஏற்றதாகும். தோள்பட்டை மற்றும் விலா பாகத்திலிருந்து தயாரித்த இதர "பேக்கன்" வகைகளும் உள்ளன. பதனிடாத வயிற்றுத் துண்டுகள், பர (bara) (バラ),என்றறியப்படுவது, பலவகை உணவுத்தயாரிப்புகளில் பயன்படுகிறது.
# பன்றி இறைச்சி

## பேக்கன் உணவுகள்

பேக்கன் சார்ந்த உணவுகளில் பேக்கன் மற்றும் முட்டைகள், பிஎல்டி இடையீட்டு ரொட்டிகள், பேக்கன் பொதிந்த உணவுகள், (இரட்டை வழிச் சோழிகள், கூனி இறால், மற்றும் தண்ணீர்விட்டான் கொடி), மற்றும் கோப் பச்சைக்காய்கறிக் கலவை போன்றவை அடங்கும். அண்மைய பேக்கன் உணவுகளில் வறுத்த கோழி பேக்கன், சாக்கலெட்டால் மூடப்பட்ட பேக்கன், மற்றும் பேக்கன் எக்ஸ்ப்லோசன் போன்றவை அடங்கும். தத்வ்ஸ் பும் முணுத் (Tatws Pum Munud) என்பது ஒரு பாரம்பரிய வெல்ஸ் நாட்டுக்கறியாகும், அது உருளைக்கிழங்கு, காய்கறிகள் மற்றும் புகைத்த பேக்கன் போன்றவைகள் கலந்த ஒரு கறியாகும்.  
அமெரிக்கா மற்றும் ஐக்கியப் பேரரசு நாடுகளில், பேக்கன் அடிக்கடி ஒரு சுவையூட்டுப் பொருள் ஆக இதர உணவுகளுடன் கலந்து வழங்கப்படுகிறது. வரிப்பேக்கன் பொதுவாக அமெரிக்காவில் சுவையூட்டுப் பொருளாக பயன்படுகிறது, அது பீட்சா, பச்சைக்காய்கறிக் கலவைகள், இடையீட்டு ரொட்டிகள், ஹாம்பர்கர்கள், சுட்ட உருளைக்கிழங்குகள், ஹாட் டாக்ஸ், மற்றும் ரசம் போன்றவைகளுடன் சேர்க்கப்படுகிறது. அமெரிக்காவில் **கனடியன் பேக்கன்** என்று வழங்கிய புகைத்த விலாப்பகுதி பேக்கன் வரிப்பேக்கனை விடக்குறைவாக பயன்படுகிறது, ஆனாலும் சில நேரங்களில் அதை பீட்சா, பச்சைக்காய்கறிக் கலவைகள், மற்றும் முட்டை ஊற்றப்பம் போன்ற உணவுகளுடன் சேர்ப்பதை காணலாம்.  
மேலும் பேக்கன் இதர உணவுகளுடனும் தகவமைத்துக்கொண்டு வருவதாகும், எ.கா. மாமிசத்துண்டுடன் பொதிந்த பேக்கன், மற்றும் அதனை அவரையுடனும் சேர்க்கலாம் அல்லது கீரை வகைகளுடன் கலந்து வழங்கலாம்.  
பேக்கன் உணவுகளைப் பற்றிய பட்டியலை மற்றும் :Category:Bacon dishes குறிப்பீடுகளைப் பாருங்கள்.